**SAMARBEIDSAVTALE for deltakende institusjoner i**

**[tittel] («prosjektet»)**

**med finansiering fra Nasjonalt program for klinisk behandlingsforskning i spesialisthelsetjenesten (KLINBEFORSK)**

Nasjonalt program for klinisk behandlingsforskning i spesialisthelsetjenesten (KLINBEFORSK) har tildelt forskningsmidler til prosjektet. I henhold til generelle betingelser for KLINBEFORSK, skal det inngås en samarbeidsavtale mellom de nasjonale partnerne i prosjektet med [HF/Privat, ideell institusjon] som *prosjektansvarlig institusjon*.

En forutsetning for tildeling av midler er at de samarbeidende institusjonene bidrar i prosjektet med faglige og økonomiske ressurser slik det er angitt i prosjektsøknaden og slik det forutsettes av KLINBEFORSKs føringer og programplan. Denne samarbeidsavtalen regulerer forholdet mellom deltakerne i prosjektet, herunder deres rettigheter og plikter.

1. **Avtalens varighet**

Avtalen gjelder fra det tidspunkt den er signert av alle partene og opphører uten varsel når prosjektet er avsluttet og sluttrapport er innlevert og godkjent av KLINBEFORSKs programadministrasjon. Avtalens opphør fører imidlertid ikke til at bestemmelser som ikke er begrenset til avtaleperioden opphører, slik som rettigheter til prosjektresultater og publikasjoner, krav til regnskapsføring osv.

Samarbeidspartene kan ved enighet, og i samråd med KLINBEFORSKs administrasjon, beslutte førtidig avslutning av prosjektet. Ved slik førtidig avslutning, og i den grad det er utført arbeid slik det er anført i søknaden, vil partene få dekket godkjente kostnader frem til tidspunkt for avslutning av prosjektet.

1. **Forpliktelser og faglige ressurser**

**[Prosjektansvarlig institusjon, org. nummer] og [navn på samarbeidende institusjoner, org. nummer],** heretter kalt ***De samarbeidende institusjonene*** forplikter seg til å delta i forskningsaktiviteter og yte bidrag til prosjektet, også finansielle, slik det er angitt i samarbeidsavtalen.

Deltakende fagpersoner som bidrar i prosjektet skal navngis, også de som ikke er finansiert direkte av KLINBEFORSK. Følgende faglige ressurser stilles til rådighet:

[navn, stilling, tidsperiode, finansieringskilde]

Deres arbeidsoppgaver i prosjektet fremgår av søknaden.

Eventuelle endringer i sammensetningen av de samarbeidende institusjonene eller av de fagpersonene som er navngitt i dette avtaledokumentet, forutsetter avklaring og godkjenning ved KLINBEFORSKs programadministrasjon.

Det skal i tillegg stilles annet personell og ressurser/utstyr (f.eks. forskningssykepleier, monitorering o.l.) til rådighet i henhold til søknad og prosjektbeskrivelse. Prosjektdeltakerne er forpliktet til omgående å varsle prosjektansvarlig institusjon om forhold av betydning for prosjektets gjennomføring.

1. **Utbetaling og regnskap**

KLINBEFORSK utbetaler bevilgede forskningsmidler øremerket prosjektet til prosjektansvarlig institusjon etter at programadministrasjonen har mottatt redegjørelse for nødvendige godkjenninger for prosjektet (godkjenninger fra etisk komité, Legemiddelverket osv.).

De samarbeidende institusjonene får deretter utbetalt sin andel av finansieringen fra prosjektansvarlig institusjon i henhold til søknadens finansieringsplan og denne samarbeidsavtalen.

Prosjektansvarlig institusjon har det endelige regnskapsansvaret for hele prosjektet. Prosjektet må følge gjeldende regnskapsrutiner i egen institusjon.

Dersom det gjenstår programmidler etter prosjektslutt, skal utbetalte midler som overstiger prosjektkostnadene som hovedregel tilbakebetales til KLINBEFORSK. Se også «Generelle betingelser for prosjekter med finansiering fra KLINBEFORSK».

1. **Endringer i prosjektet**

Vesentlige endringer skal på forhånd avtales mellom de samarbeidende institusjonene og avklares formelt med finansiør ved programadministrasjonen i henhold til prosess for endringer i KLINBEFORSK. En endring ansees som «vesentlig» bl.a. dersom den omfatter prosjektdeltakere eller vitenskapelige stillinger finansiert av prosjektet eller er av en slik art at den påvirker fordelingen av forskningsaktiviteten i regionene, inkludert fordeling av programmidler, slik denne er definert i søknaden. Det henvises til mer utførlig beskrivelse av endringer og rutiner for endringsmelding og tilhørende mal på programmets nettsider.

Mindre endringer kan redegjøres for under årlig rapportering (se pkt. 6).

1. **Prosjektgjennomføring**

De samarbeidende institusjonene forplikter seg til å gjennomføre prosjektet i samsvar med denne avtalen og prosjektbeskrivelsen innenfor angitte budsjett- og framdriftsplaner.

Samarbeidspartene skal følge god forskningspraksis og gjeldende lover og forskrifter, samt de regler og retningslinjer som er relevante for gjennomføringen av prosjektet, herunder annen offentlig regulering, etiske regler og retningslinjer.

De samarbeidende institusjonene har personal- og økonomiansvar for personalet som stilles til rådighet samt arbeidsgiveransvar for egne ansatte i prosjektet. Personer ansatt med finansiering fra KLINBEFORSK skal ansettes i helseforetak/privat, ideell institusjon med referanse til programmets føringer.

De samarbeidende institusjonene skal veilede og følge opp det arbeid eget personale gjør i prosjektet og sammen legge til rette for gjennomføring og oppfølging av samarbeidet.

De samarbeidende institusjonene plikter å sikre at de som utfører arbeid i prosjektet respekterer de bestemmelser som fremgår av denne avtalen og plan for samarbeidet som angitt i opprinnelig søknad.

Dersom prosjektet innebærer utvikling av produkter som omfattes av immaterielle rettigheter, skal det etableres nødvendige avtaler som sikrer rettighetene til den enkelte samarbeidspartner.

Forskningssamarbeidet må oppfylle kravene til medforfatterskap i henhold til [Vancouverreglene](http://www.icmje.org/icmje-recommendations.pdf).

1. **Rapportering**

Prosjektansvarlig institusjon har et overordnet ansvar for årlig rapportering av faglig og økonomisk status for prosjektet.

Det skal rapporteres fra hele prosjektet, også fra alle regionale samarbeidspartnere som plikter til å bidra til at rapporteringen er fullstendig.

Manglende rapportering vil kunne føre til inndragelse av tildelte midler.

1. **Underskrifter (av personer med fullmakt til å binde virksomheten)**

Det gjøres oppmerksom på at avtalen skal signeres av prosjektansvarlig institusjon og samarbeidspartnere for å være gyldig.

Dato/sted

|  |  |
| --- | --- |
| -----------------------------------------------------Prosjektansvarlig, ansvarlig institusjon | --------------------------------------------------Samarbeidspartnernes underskrift |
|  | --------------------------------------------------Samarbeidspartnernes underskrift |
|  | --------------------------------------------------Samarbeidspartnernes underskrift |
|  | --------------------------------------------------Samarbeidspartnernes underskrift |
|  | --------------------------------------------------Samarbeidspartnernes underskrift |
|  |  |
|  |  |